Държавен вестник, бр. 50, 2025 г., стр. 9

БРОЙ  50	
Д Ъ Р Ж А В Е Н  В Е С Т Н И К 	
СТР.  9  
лице, обслужващо кредити, което извършва 
дейност директно или чрез клон на терито­
рията на Република България, Българската 
народна банка актуализира незабавно регис­
търа по ал. 1.
(5) Съдържанието, условията и редът за 
воденето и поддържането на регистъра по 
ал. 1 се определят с наредба на Българската 
народна банка.
Раздел III
Външни изпълнители
Определяне на външен изпълнител
Чл. 16. (1) Лице, обслужващо кредити, 
може да възложи на външен изпълнител 
извършването на една или повече дейности 
по чл. 6, ал. 2.
(2) В случаите по ал. 1 лицето, обслужващо 
кредити, носи отговорност за всяко действие 
или бездействие на външния изпълнител.
(3) Възлагането на външни изпълнители 
на една или повече дейности по чл. 6, ал. 2 
се извършва при следните изисквания:
1. сключване на писмен договор за възла­
гане на дейности между лицето, обслужващо 
кредити, и външния изпълнител, в който се 
посочва задължението на външния изпълнител 
да спазва изискванията на този закон, насоките 
на Европейския банков орган и регулаторните 
технически стандарти, приложими по отноше­
ние на събиране на вземанията, произтичащи 
от договора за необслужван кредит;
2. не се допуска възлагане на всички 
дейности по обслужване на кредити на един 
външен изпълнител;
3. не се допуска възлагане от външен из­
пълнител на друг външен изпълнител;
4. сключеният договор с външен изпъл­
нител:
а) не изменя договорните отношения между 
лицето, обслужващо кредити, и купувача на 
кредити;
б) не засяга произтичащите от действащото 
законодателство задължения на лицето, об­
служващо кредити, към купувача на кредити 
или към кредитополучателите;
5. възлагането не възпрепятства спазване­
то на изискванията на издадения лиценз от 
лицето, обслужващо кредити;
6. възлагането не възпрепятства надзора 
върху лицето, обслужващо кредити, осъщест­
вяван от компетентните органи в съответствие 
с раздел V на тази глава и глава седма;
7. лицето, обслужващо кредити, има не­
посредствен достъп до цялата информация и 
документи относно дейностите по обслужване 
на кредити, възложени на външен изпълнител;
8. лицето, обслужващо кредити, поддържа 
подходящи експертни познания, опит и ресурси 
за компетентно и отговорно изпълнение на 
възложените на външен изпълнител дейнос­
ти в случай на прекратяване на договора за 
възлагане на дейности;
9. възлагането на дейности по обслужване 
на кредити на външен изпълнител се извършва 
по начин, който не води до възпрепятстване 
или влошаване качеството на вътрешния кон­
трол, осъществяван от лицето, обслужващо 
кредити, или до стабилността или непрекъс­
ваемостта на извършваните от него дейности 
по обслужване на кредити.
(4) Лицето, обслужващо кредити, уведо­
мява писмено Българската народна банка и, 
когато е приложимо, компетентния орган на 
приемащата държава членка преди възла­
гане на дейности по чл. 6, ал. 2 на външни 
изпълнители.
(5) Лицето, обслужващо кредити, съх­
ранява хронологично сключените договори 
за възлагане на дейности по обслужване на 
кредити по ал. 3, както и предоставените на 
външния изпълнител указания в съответствие 
с изискванията на действащото законодател­
ство и на договора за възлагане на дейности 
по обслужване на кредити.
(6) Документите и информацията по ал. 5 
се съхраняват за период най-малко 5 години 
считано от датата на прекратяване на посо­
чения в ал. 3 договор за възлагане на дей­
ности по обслужване на вземания на външен 
изпълнител.
(7) Лицето, обслужващо кредити, и външ­
ният изпълнител предоставят при поискване 
от Българската народна банка и Комисията 
за защита на потребителите документите и 
информацията по ал. 5.
(8) Външните изпълнители не може да 
получават и да държат средства на кредито­
получатели.
Раздел IV
Отношения с кредитополучатели
Изисквания за справедливо третиране на 
кредитополучателите
Чл. 17. (1) Купувачът на кредити и лицето, 
обслужващо кредити, изпълняват задължени­
ята си добросъвестно и професионално, като 
третират справедливо кредитополучателите, 
зачитайки техните права и интереси.
(2) Всяка информация, която купувач 
на кредити и лице, обслужващо кредити, 
предоставя на кредитополучателите, е ясна, 
разбираема и не подвеждаща.
(3) Забранява се предоставянето на заблуж­
даваща информация.
(4) Купувачът на кредити и лицето, об­
служващо кредити, са длъжни:
1. да зачитат и защитават неприкоснове­
ността на личния живот на потребителите, 
като най-малко:
а) не осъществяват телефонни повиквания в 
периода от 20:00 до 7:00 ч., както и в почивни 
и празнични дни;